Ad memoriam posteritatis est prænotatum quod Petrus Malus Respectus de Mirebello, calumpniam quam habebat in Ecclesiis Sancti Stephani Divionensis, in illa Scilicet de Marcenniaco, et de Copiaco, et de Parriniaco, demisit deo et Sancto Stephano et Canonicis Sancti Stephani, pro amore Dei, et pro animabus antecessorum suorum, et pro remissione suorum pecatorum. Insuper terras quas habet Ecclesia Sancti Petri de Varua, concessit idem Petrus Canonicis Sancti Stephani Divionensis eodem modo habere, quomodo apud antecessores suos habuerant melius. Præterea receptum quem Raimundus habet ab illo, in Ecclesia de Varua concessit illis, Si canonici laudem Raymondi vel heredum suorum habere possent. Et ex parte Petri sunt Testes, Rocelinus de Lanfridicurte, et Gaubertus de Vuarua Sella, et Hugo Rufus de Mirebello, Et ex parte canonicorum, Gocerannus Cabilonensis Lingonensis Archidiaconus et Theodoricus miles, et Hugo miles, et Guido Arnaldus, et Guido Camerarius Ducis, Signum Garnerii præpositi, Signum Galonis Abbatis Latonensis, Signum Pagani decanus, Signum Arnulfi, Signum Garnerii Canonici.